ddrg/super_eurlex huggingface dataset:
Euroopa Liidu Teataja L 039 , 09/02/2001 Lk 0043 - 0043



Komisjoni otsus, 25. jaanuar 2001, millega lükatakse edasi nõukogu direktiivi 1999/36/EÜ rakendamise kuupäeva teatavate transporditavate surveseadmete suhtes (teatavaks tehtud numbri K(2001) 139 all) (EMPs kohaldatav tekst) (2001/107/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. aprilli 1999. aasta direktiivi 1999/36/EÜ transporditavate surveseadmete kohta, [1] eriti selle artikli 17 lõiget 2, ning arvestades järgmist: (1) Nõukogu 21. novembri 1994. aasta direktiivi 94/55/EÜ (ohtlike kaupade autovedu käsitlevate liikmesriikide õigusaktide ühtlustamise kohta [2], viimati muudetud Euroopa Parlamendi ja nõukogu direktiiviga 2000/61/EÜ) [3] lisas ja nõukogu 23. juuli 1996. aasta direktiivi 96/49/EÜ (ohtlike kaupade raudteevedu käsitlevate liikmesriikide õigusaktide ühtlustamise kohta, [4] viimati muudetud Euroopa Parlamendi ja nõukogu direktiiviga 2000/62/EÜ) [5] lisas puuduvad üksikasjalikud tehnilised näitajad ja piisavad viited asjakohastele Euroopa standarditele direktiivi 1999/36/EÜ artiklis 2 nimetatud survetrumlite, ballooniriiulite ja paakide kohta. Seetõttu tuleks neid transporditavaid surveseadmeid käsitleva direktiivi rakendamise kuupäev edasi lükata. (2) Direktiivi 1999/36/EÜ artikkel 18 sätestab, et direktiivi rakendamisele järgneva 24-kuulise üleminekuaja jooksul peavad liikmesriigid lubama transporditavate surveseadmete turuleviimise ja kasutuselevõtmise, mis vastavad nende territooriumil enne 1. juulit 2001 kehtinud eeskirjadele. Seetõttu tuleks selle üleminekuaja lõppu samuti edasi lükata. (3) Käesolevas direktiivis ettenähtud meetmed on kooskõlas direktiivi 1999/36/EÜ artiklis 15 nimetatud komitee arvamusega, ON VASTU VÕTNUD KÄESOLEVA OTSUSE: Artikkel 1 Vastavalt direktiivi 1999/36/EÜ artikli 17 lõikele 2 lükatakse nimetatud direktiivi rakendamine survetrumlite, ballooniriiulite ja paakide suhtes käesolevaga edasi 1. juulini 2003. Artikkel 2 Liikmesriigid lubavad artiklis 1 nimetatud seadmete turuleviimise ja kasutuselevõtmise, mis vastavad nende territooriumil enne 1. juulit 2003 kehtinud eeskirjadele, 24 kuu jooksul pärast seda kuupäeva ning lubavad enne seda kuupäeva turuleviidud kõnealuste seadmete edasise kasutuselevõtu. Artikkel 3 Käesolev otsus on adresseeritud liikmesriikidele. Brüssel, 25. jaanuar 2001 Komisjoni nimel asepresident Loyola De Palacio [1] EÜT L 138, 1.6.1999, lk 20. [2] EÜT L 319, 12.12.1994, lk 7. [3] EÜT L 279, 1.11.2000, lk 40. [4] EÜT L 235, 17.9.1996, lk 25. [5] EÜT L 279, 1.11.2000, lk 44. --------------------------------------------------
Nõukogu otsus,

8. detsember 2000,

millega kirjutatakse Euroopa Ühenduse nimel alla Ühinenud Rahvaste Organisatsiooni rahvusvahelise organiseeritud kuritegevuse vastasele konventsioonile ning selle inimkaubanduse, eelkõige naiste ja lastega kauplemise, ja välismaalaste ebaseadusliku üle maa-, õhu- või merepiiri toimetamise vastu võitlemise protokollidele

(2001/87/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 47 ja artikli 62 lõike 2 punkti a, artikli 63 lõike 3 punkti b esimest lõiku ja artiklit 95 koostoimes artikli 300 lõike 2 esimese lõiguga,

võttes arvesse komisjoni ettepanekut

ning arvestades järgmist:

(1) Komisjon on nõukogu heakskiidul pidanud ühenduse nimel läbirääkimisi konventsiooni ja selle kahe protokolli üle, mis kuuluvad ühenduse pädevusse.

(2) Nõukogu tegi komisjonile ülesandeks pidada läbirääkimisi ka ühenduse liitumise üle kõnealuste rahvusvaheliste lepingutega.

(3) Läbirääkimised viidi edukalt lõpule ning nende tulemusena koostatud dokumendid on liikmesriikidele ja piirkondliku majandusintegratsiooni organisatsioonidele nende pädevuse raames allkirjastamiseks avatud Palermos 12.–15. detsembrini 2000 ning pärast seda kahe aasta jooksul ÜRO peakorteris.

(4) Liikmesriigid on väitnud, et nad allkirjastavad kõnealused dokumendid niipea, kui need on Palermos allkirjastamiseks avatud, ka Euroopa Ühendusel peaks olema võimalik alla kirjutada,

ON VASTU VÕTNUD JÄRGMISE OTSUSE:

Ainus artikkel

1. Nõukogu eesistujal on õigus määrata isikud, kes on volitatud ühenduse nimel alla kirjutama ÜRO riikidevahelise organiseeritud kuritegevuse vastu võitlemise konventsioonile ning selle inimkaubanduse, eelkõige naiste ja lastega kauplemise, ja välismaalaste ebaseadusliku üle maa-, õhu- või merepiiri toimetamise vastu võitlemise protokollidele.

2. Konventsiooni ja selle lisaprotokollide tekst, mille ÜRO Peaassamblee võttis vastu 15. novembri 2000. aasta resolutsiooniga nr 25, avaldatakse Euroopa Ühenduste Teatajas pärast seda, kui ühendus on sellega liitunud.

Brüssel, 8. detsember 2000

Nõukogu nimel

eesistuja

H. Védrine

--------------------------------------------------
Euroopa Liidu Teataja L 055 , 24/02/2001 Lk 0075 - 0075



Euroopa keskpanga nõukogu otsus, 19. juuni 1998, Euroopa Keskpanga välisaudiitori ametisse nimetamise ja tema volituste kehtivusaja kohta (EKP/1998/NP1) EUROOPA KESKPANGA NÕUKOGU, edaspidi "nõukogu", võttes arvesse Euroopa Keskpankade Süsteemi ja Euroopa Keskpanga põhikirja, eriti selle artiklit 27.1, ning arvestades järgmist: (1) Euroopa Keskpanga (edaspidi "EKP") ja riikide keskpankade raamatupidamist peavad kontrollima sõltumatud välisaudiitorid, keda soovitab nõukogu ning kinnitab Euroopa Liidu Nõukogu. (2) Euroopa Rahainstituudi Nõukogu otsustas soovitada viieks aastaks EKP välisaudiirtoriks Coopers & Lybrandi, võimalusega lõpetada leping pärast kahe aasta möödumist, ON TEINUD JÄRGMISE OTSUSE: Artikkel 1 EKP välisaudiitoriks soovitatakse Euroopa Liidu Nõukogule Coopers ja Lybrand. Artikkel 2 EKP välisaudiitori volituste kehtivusaeg on viis aastat, võimalusega lõpetada leping pärast kahe aasta möödumist. Frankfurt Maini ääres, 19. juuni 1998 EKP nõukogu nimel president Willem F. Duisenberg --------------------------------------------------
Komisjoni otsus,

21. veebruar 2001,

direktiivi 1999/5/EÜ artikli 3 lõike 3 punkti e kohaldamisest laviinimajakate suhtes

(teatavaks tehtud numbri K(2001) 194 all)

(EMPs kohaldatav tekst)

(2001/148/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Euroopa Parlamendi ja nõukogu 9. märtsi 1999. aasta direktiivi 1999/5/EÜ raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta, [1] eriti selle artikli 3 lõike 3 punkti e,

võttes arvesse Euroopa Parlamendi resolutsiooni laviinidega seotud katastroofide kohta Alpides, [2]

võttes arvesse komisjoni ettepanekut

ning arvestades järgmist:

(1) Laviinimajakad aitavad kaasa laviini tagajärjel lume alla jäänud inimeste tulemuslikule päästmisele.

(2) Kui selliseid majakaid ei oleks võimalik tehnilise kokkusobimatuse tõttu leida, mõjutaks see oluliselt päästetööde edukust.

(3) Kasutusel on märkimisväärne hulk standardile ETS 300718 vastavaid majakaid. Standardiga tagatakse koostalitlusvõime ja töövõime rasketes tingimustes, kuid standard sisaldab direktiivi 1999/5/EÜ reguleerimisalast ulatuslikumaid nõudeid ja tuleb seega läbi vaadata.

(4) On kahtlane, kas turujõud tagaksid laviinimajakate jätkuva koostalitlusvõime, kui ühendus ei kehtesta nõudeid, mis tagavad juurdepääsu hädaabiteenistustele.

(5) Käesolevas otsuses sätestatud meetmed on kooskõlas telekommunikatsiooniseadmete nõuetekohasuse hindamise ja turujärelevalve komitee arvamusega,

ON VASTU VÕTNUD KÄESOLEVA OTSUSE:

Artikkel 1

Käesolevat otsust kohaldatakse seadmete suhtes, mis töötavad sagedusel 457 kHz ja mis on mõeldud laviini tagajärjel lume alla jäänud inimeste leidmiseks. Edaspidi kasutatakse nende kohta terminit "laviinimajakas".

Artikkel 2

1. Artikli 1 reguleerimisalasse kuuluvad laviinimajakad projekteeritakse nii, et need oleksid koostalitlusvõimelised nii uute kui ka juba olemasolevate majakatega, mis on kinnitatud standardile ETS 300718 toetuvate siseriiklike kinnituseeskirjade kohaselt.

2. Laviinimajakad konstrueeritakse nii, et need töötaksid usaldusväärselt edasi ka pärast laviini ja jätkaksid töötamist ka siis, kui on laviini tagajärjel pikemaks ajaks lume alla mattunud.

Artikkel 3

Käesoleva otsuse artikli 2 nõudeid kohaldatakse alates otsuse Euroopa Ühenduste Teatajas avaldamise kuupäevast.

Artikkel 4

Käesolev otsus on adresseeritud liikmesriikidele.

Brüssel, 21. veebruar 2001

Komisjoni nimel

komisjoni liige

Erkki Liikanen

[1] EÜT L 91, 7.4.1999, lk 10.

[2] EÜT C 175, 21.6.1999, lk 259.

--------------------------------------------------
Nõukogu otsus,

9. aprill 2001,

millega rakendatakse ühine seisukoht 1999/533/ÜVJP, mis käsitleb Euroopa Liidu panust üldise tuumakatsetuste keelustamise lepingu kiire jõustumise edendamisse

(2001/286/ÜVJP)

EUROOPA LIIDU NÕUKOGU,

võttes arvesse Euroopa Liidu lepingut, eriti selle artikli 23 lõiget 2,

võttes arvesse nõukogu 29. juuli 1999. aasta ühist seisukohta 1999/533/ÜVJP, mis käsitleb Euroopa Liidu panust üldise tuumakatsetuste keelustamise lepingu kiire jõustumise edendamisse, [1] eelkõige selle artikleid 1 ja 4,

ning arvestades järgmist:

(1) Vastavalt ühise seisukoha 1999/533/ÜVJP artiklile 4 kohustus Euroopa Liit kutsuma üles kõiki riike, kes veel seda ei ole teinud, üldise tuumakatsetuste keelustamise lepingule viivitama alla kirjutama ja seda ratifitseerima, eelkõige neid 44 riigi nimekirja kuuluvaid riike, kelle ratifitseerimine on vajalik üldise tuumakatsetuste keelustamise lepingu jõustumiseks.

(2) On kohane aidata kaasa edukate tulemusteni jõudmisele üldise tuumakatsetuste keelustamise lepingu XIV artikli kohasel teisel konverentsil, mis toimub 25.–27. septembril 2001 New Yorgis, mille eesmärk on kiirendada üldise tuumakatsetuste keelustamise lepingu ratifitseerimisprotsessi, aitamaks kaasa üldise tuumakatsetuste keelustamise lepingu kiirele jõustumisele,

ON VASTU VÕTNUD KÄESOLEVA OTSUSE:

Artikkel 1

Ühise seisukoha 1999/533/ÜVJP artiklis 4 osutatud üldise tuumakatsetuste keelustamise lepingu kiire jõustumise toetusraamistikus kutsub Euroopa Liit kõiki riike viivitamata üldisele tuumakatsetuste keelustamisele lepingule alla kirjutama ja seda ratifitseerima.

Selleks kutsub Euroopa Liit:

a) esimese prioriteedina neid 44 riigi nimekirja kuuluvaid riike, kelle allkiri ja ratifitseerimine on vajalik üldise tuumakatsetuste keelustamise lepingu jõustumiseks;

b) riike, kes on üldisele tuumakatsetuste keelustamise lepingule alla kirjutanud, kuid ei ole seda veel ratifitseerinud, eelkõige riike, kelle territooriumil hakkavad paiknema rahvusvahelise seiresüsteemi jaamad;

c) riike, kes ei ole üldisele tuumakatsetuste keelustamise lepingule alla kirjutanud, eelkõige riike, kelle territooriumil hakkavad paiknema rahvusvahelise seiresüsteemi jaamad.

Artikkel 2

Euroopa Liit toetab konverentsi kokkukutsumist poliitilisel tasandil.

Artikkel 3

Üldise tuumakatsetuste keelustamise lepingu ratifitseerimisprotsessi kiirendamiseks ja üldise tuumakatsetuste keelustamise lepingu kiireks jõustumiseks võib Euroopa Liit võtta ühendust piirkondlike organisatsioonidega (näiteks OAU, OAS, ASEAN).

Artikkel 4

Eesistujariik teavitab üldise tuumakatsetuste keelustamise lepingu ajutist tehnilist sekretariaati artiklite 1 ja 2 rakendamisest.

Artikkel 5

Käesolev otsus jõustub selle vastuvõtmise päeval.

Artikkel 6

Käesolev otsus avaldatakse Euroopa Ühenduste Teatajas.

Luxembourg, 9. aprill 2001

Nõukogu nimel

eesistuja

A. Lindh

[1] EÜT L 204, 4.8.1999, lk 1.

--------------------------------------------------
Euroopa Liidu Teataja L 151 , 07/06/2001 Lk 0041 - 0041



Komisjoni otsus, 22. mai 2001, vastavalt nõukogu direktiivile 95/64/EÜ kaupade ja reisijate merevedu käsitlevate statistiliste aruannete kohta kogutud statistiliste andmete avaldamise või levitamise korra kohta (teatavaks tehtud numbri K(2001) 1456 all) (EMPs kohaldatav tekst) (2001/423/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 8. detsembri 1995. aasta direktiivi 95/64/EÜ kaupade ja reisijate merevedu käsitlevate statistiliste aruannete kohta, [1] viimati muudetud komisjoni otsusega 2000/363/EÜ, [2] eriti selle artikleid 9 ja 12, ning arvestades järgmist: (1) Vastavalt direktiivi 95/64/EÜ artiklile 9 levitab komisjon sobivaid statistilisi andmeid edastatavate tulemustega võrreldava korrapärasusega. (2) Andmete levitamine peab arvesse võtma nõukogu määruses (EMÜ, Euratom) nr 1588/90 [3] ja määruses (EÜ) nr 322/97 [4] ettenähtud sätteid, mis käsitlevad konfidentsiaalseid statistilisi andmeid. (3) Käesolevas otsuses ettenähtud meetmed on kooskõlas nõukogu otsusega 89/382/EMÜ, Euratom [5] loodud statistikaprogrammi komitee arvamusega, ON VASTU VÕTNUD KÄESOLEVA OTSUSE: Artikkel 1 Eesmärk Käesoleva otsuse eesmärk on kehtestada kord, mille alusel komisjon avaldab või levitab statistikavaldkonnas vastavalt direktiivile 95/64/EÜ kogutud andmeid oma üldise teabeedastuspoliitika raames. Artikkel 2 Korrapärasus Avaldamise või levitamise korrapärasus peab olema võrreldav edastatud tulemuste omaga. Kvartaliandmeid levitatakse või need avaldatakse viie kuu jooksul pärast andmete kättesaamist liikmesriikidelt. Iga-aastaseid andmeid levitatakse või need avaldatakse kaheksa kuu jooksul pärast andmete kättesaamist liikmesriikidelt. Artikkel 3 Konfidentsiaalsus Vastavalt direktiivile 95/64/EÜ kogutud statistiliste andmete levitamine või avaldamine järgib määruses (EMÜ, Euratom) nr 1588/90 ja määruses nr 322/97 ettenähtud sätteid. Artikkel 4 Levitatavate andmete liigitustasand Kuni komisjon teeb direktiivi 95/64/EÜ artiklis 13 sätestatud korras teistsuguse otsuse, on avaldatavate või levitatavate andmete kõrgeim liigitustasand rannikuala sadamasse ja sadamast tasand. Komisjon võib andmeid avaldada koondatumalt, kui teabe kvaliteet ja/või terviklikkus ei ole nii üksikasjalikult sobiv. Artikkel 5 Käesolev otsus on adresseeritud liikmesriikidele. Brüssel, 22. mai 2001 Komisjoni nimel komisjoni liige Pedro Solbes Mira [1] EÜT L 320, 30.12.1995, lk 25. [2] EÜT L 132, 5.6.2000, lk 1. [3] EÜT L 151, 15.6.1990, lk 1. [4] EÜT L 52, 22.2.1997, lk 1. [5] EÜT L 181, 28.6.1989, lk 47. --------------------------------------------------
Official Journal L 139 , 23/05/2001 P. 0014 - 0015



NÕUKOGU OTSUS, 14. mai 2001, Euroopa Ühenduse ühinemise kohta Ühinenud Rahvaste Organisatsiooni Euroopa Majanduskomisjoni eeskirjaga nr 13-H, mis käsitleb sõiduautode osa tüübikinnitust seoses pidurdamisega (2001/395/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 27. novembri 1997. aasta otsust 97/836/EÜ, millega Euroopa Ühendus ühineb ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavale ja/või sellel kasutatavale varustusele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist ("1958. aasta läbivaadatud kokkulepe"),[1] eriti selle artikli 3 lõiget 3 ja artikli 4 lõike 2 teist taanet, võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta,[2] võttes arvesse komisjoni ettepanekut,[3] võttes arvesse Euroopa Parlamendi nõusolekut[4] ning arvestades järgmist: (1) Ühinenud Rahvaste Organisatsiooni Euroopa Majanduskomisjoni eeskirja nr 13-H (mis käsitleb sõiduautode osa tüübikinnitust seoses pidurdamisega) standardnõuded on kavandatud pidurdamisega seoses mootorsõidukite kaubanduse tehniliste tõkete kaotamiseks lepinguosaliste vahel ning ohutuse ja keskkonnakaitse kõrge taseme tagamiseks. (2) Eeskirjast nr 13-H on teatatud lepinguosalistele ja see on jõustunud kõigi lepinguosaliste suhtes, kes ei teatanud oma eriarvamustest 1958. aasta läbi vaadatud kokkuleppele lisatud eeskirjas täpsustatud kuupäevaks või kuupäevadeks. (3) Soodustamaks juurdepääsu ühendusevälistele turgudele tundub olevat kohane luua vastavus eeskirja nr 13-H nõuete ja nõukogu 26. juuli 1971. aasta direktiivi 71/320/EMÜ (teatavate kategooriate mootorsõidukite ja nende haagiste piduriseadmeid käsitlevate liikmesriikide õigusaktide ühtlustamise kohta)[5] nõuete vahel. (4) See eeskiri tuleks inkorporeerida ühenduse mootorsõidukite tunnustamise süsteemi ja seega lisada ühenduses kehtivatele õigusaktidele, ON VASTU VÕTNUD JÄRGMISE OTSUSE: Artikkel 1 Euroopa Ühendus ühineb Ühinenud Rahvaste Organisatsiooni Euroopa Majanduskomisjoni eeskirjaga nr 13-H, mis käsitleb sõiduautode osa tüübikinnitust seoses pidurdamisega. Eeskirja tekst on lisatud käesolevale otsusele.[6] Artikkel 2 Vastavalt direktiivi 70/156/EMÜ artikli 9 lõikele 1 tunnustatakse Ühinenud Rahvaste Organisatsiooni Euroopa Majanduskomisjoni eeskirja nr 13-H ja nõukogu direktiivi 71/320/EMÜ nõuete samaväärsust. Brüssel, 14. mai 2001 Nõukogu nimel eesistuja L. REKKE [1] EÜT L 346, 17.12.1997, lk 78. [2] EÜT L 42, 23.2.1970, lk 1. Direktiivi on viimati muudetud Euroopa Parlamendi ja nõukogu direktiiviga 98/91/EÜ (EÜT L 11, 16.1.1999, lk 25). [3] EÜT C 215 E, 25.7.2000, lk 46. [4] Nõusolek on antud 3. aprillil 2001 (Euroopa Ühenduste Teatajas seni avaldamata). [5] EÜT L 202, 6.9.1971, lk 37. Direktiivi on viimati muudetud komisjoni direktiiviga 98/12/EÜ (EÜT L 81, 18.3.1998, lk 1). [6] Eeskiri avaldatakse edaspidi Euroopa Ühenduste Teatajas.
Nõukogu otsus,

26. juuni 2001,

Euroopa Ühenduse ühinemise kohta kommertsveokitele ja nende haagistele mõeldud protekteeritud õhkrehvide tootmismenetluse tüübikinnitust käsitleva ÜRO Euroopa Majanduskomisjoni määrusega nr 19

(2001/507/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 27. novembri 1997. aasta otsust 97/836/EÜ, millega Euroopa Ühendus ühineb ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavale ja/või sellel kasutatavale varustusele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist ("1958. aasta läbivaadatud kokkulepe") [1], eriti selle artikli 3 lõiget 3 ja artikli 4 lõike 2 teist taanet,

võttes arvesse komisjoni ettepanekut [2],

võttes arvesse Euroopa Parlamendi nõusolekut [3],

ning arvestades järgmist:

(1) Kommertsveokitele ja nende haagistele mõeldud protekteeritud õhkrehvide tootmismenetluse tüübikinnitust käsitleva ÜRO Euroopa Majanduskomisjoni määruse nr 19 ühtsete sätete eesmärk on kaotada liikmesriikide vahel mootorsõidukikaubanduselt protekteeritud õhkrehve puudutavad tehnilised tõkked, tagades kõrge ohutustaseme ja keskkonnakaitse.

(2) Määrusest nr 109 on lepinguosalistele teatatud ja see on jõustunud kõigi lepinguosaliste suhtes, kes ei teatanud oma eriarvamustest 1958. aasta läbivaadatud kokkuleppele lisatud määruses täpsustatud kuupäevaks või kuupäevadeks.

(3) Võimaldamaks ettevõtjatel rakendada asjakohaseid meetmeid määruse nr 109 sätete õigeaegseks kohaldamiseks, vältides samas protekteeritud õhkrehvide turu häirimist, mida võiks põhjustada iseäranis asjaolu, et määrus jõustub erinevates liikmesriikides eri aegadel, võetakse käesoleva määruse ühtse rakendamise reguleerimiseks kogu ühenduses hiljem vastu ühenduse direktiiv. Sellegipoolest ei liideta määrust nr 109 mootorsõidukite ja nende haagiste tüübikinnituse süsteemi,

ON VASTU VÕTNUD JÄRGMISE OTSUSE:

Ainus artikkel

Euroopa Ühendus ühineb kommertsveokitele ja nende haagistele mõeldud protekteeritud õhkrehvide tootmismenetluse tüübikinnitust käsitleva ÜRO Euroopa Majanduskomisjoni määrusega nr 109.

Määruse tekst on lisatud käesolevale otsusele [4].

Luxembourg, 26. juuni 2001

Nõukogu nimel

eesistuja

T. Östros

[1] EÜT L 346, 17.12.1997, lk 78.

[2] EÜT C 212 E, 25.7.2000, lk 79.

[3] Nõusolek on antud 15. mail 2001 (Euroopa Ühenduste Teatajas seni avaldamata).

[4] Määrus avaldatakse edaspidi Euroopa Ühenduste Teatajas.

--------------------------------------------------
Euroopa Liidu Teataja L 183 , 06/07/2001 Lk 0034 - 0034



Nõukogu otsus, 26. juuni 2001, Euroopa Ühenduse ühinemise kohta rasketele ja pikkadele veokitele ja nende haagistele ettenähtud valgustpeegeldava märgistuse tüübikinnitust käsitleva ÜRO Euroopa Majanduskomisjoni eeskirjaga nr 104 (2001/506/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 27. novembri 1997. aasta otsust 97/836/EÜ, millega Euroopa Ühendus ühineb ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavale ja/või sellel kasutatavale varustusele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist ("1958. aasta läbivaadatud kokkulepe") [1], eriti selle artikli 3 lõiget 3 ja artikli 4 lõike 2 teist taanet, võttes arvesse komisjoni ettepanekut, võttes arvesse Euroopa Parlamendi nõusolekut [2] ning arvestades järgmist: (1) Rasketele ja pikkadele veokitele ja nende haagistele ettenähtud valgustpeegeldava märgistuse tüübikinnitust käsitleva ÜRO Euroopa Majanduskomisjoni eeskirja nr 104 standardnõuded on kavandatud lepinguosaliste vahel mootorsõidukite kaubanduse tehniliste tõkete kaotamiseks seoses valgustpeegeldava märgistusega ning ohutuse ja keskkonnakaitse kõrge taseme tagamiseks. (2) Eeskirjast nr 104 on lepinguosalistele teatatud ja see on jõustunud kõigi lepinguosaliste suhtes, kes ei teatanud oma eriarvamustest 1958. aasta läbivaadatud kokkuleppele lisatud eeskirjas täpsustatud kuupäevaks või kuupäevadeks. (3) Eeskiri nr 104 tuleks inkorporeerida ühenduse mootorsõidukite tüübikinnitussüsteemi ja seega lisada ühenduses kehtivatele õigusaktidele, ON VASTU VÕTNUD JÄRGMISE OTSUSE: Ainus artikkel Euroopa Ühendus ühineb rasketele ja pikkadele veokitele ja nende haagistele ettenähtud valgustpeegeldava märgistuse tüübikinnitust käsitleva ÜRO Euroopa Majanduskomisjoni eeskirjaga nr 104. Eeskirja tekst on lisatud käesolevale otsusele [3]. Luxembourg, 26. juuni 2001 Nõukogu nimel eesistuja T. Östros [1] EÜT L 346, 17.12.1997, lk 78. [2] Nõusolek on antud 15. mail 2001 (Euroopa Ühenduste Teatajas seni avaldamata). [3] Eeskiri avaldatakse edaspidi Euroopa Ühenduste Teatajas. --------------------------------------------------
Euroopa Liidu Teataja L 183 , 06/07/2001 Lk 0036 - 0036



Nõukogu otsus, 26. juuni 2001, Euroopa Ühenduse ühinemise kohta põllutöömasinatele ja nende haagistele mõeldud õhkrehvide tüübikinnitust käsitleva ÜRO Euroopa Majanduskomisjoni eeskirjaga nr 106 (2001/508/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 27. novembri 1997. aasta otsust 97/836/EÜ, millega Euroopa Ühendus ühineb ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavale ja/või sellel kasutatavale varustusele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist ("1958. aasta läbivaadatud kokkulepe") [1], eriti selle artikli 3 lõiget 3 ja artikli 4 lõike 2 teist taanet, võttes arvesse komisjoni ettepanekut [2], võttes arvesse Euroopa Parlamendi arvamust [3] ning arvestades järgmist: (1) Põllutöömasinatele ja nende haagistele mõeldud õhkrehvide tüübikinnitust käsitleva ÜRO Euroopa Majanduskomisjoni eeskirja nr 106 standardnõuded on kavandatud lepinguosaliste vahel mootorsõidukite kaubanduse tehniliste tõkete kaotamiseks seoses rehvidega ning ohutuse ja keskkonnakaitse kõrge taseme tagamiseks. (2) Eeskirjast nr 106 on lepinguosalistele teatatud ja see on jõustunud kõigi lepinguosaliste suhtes, kes ei teatanud oma eriarvamustest 1958. aasta läbivaadatud kokkuleppele lisatud eeskirjas täpsustatud kuupäevaks või kuupäevadeks. (3) Eeskiri nr 106 tuleks inkorporeerida ühenduse põllumajandus- ja metsatraktorite tüübikinnitussüsteemi ja seega lisada ühenduses kehtivatele õigusaktidele, ON VASTU VÕTNUD JÄRGMISE OTSUSE: Ainus artikkel Euroopa Ühendus ühineb põllutöömasinatele ja nende haagistele mõeldud õhkrehvide tüübikinnitust käsitleva ÜRO Euroopa Majanduskomisjoni eeskirjaga nr 106. Eeskirja tekst lisatakse käesolevale otsusele [4]. Luxembourg, 26. juuni 2001 Nõukogu nimel eesistuja T. Östros [1] EÜT L 346, 17.12.1997, lk 78. [2] EÜT C 274 E, 26.9.2000, lk 34. [3] Nõusolek on antud 15. mail 2001 (Euroopa Ühenduste Teatajas seni avaldamata). [4] Eeskiri avaldatakse edaspidi Euroopa Ühenduste Teatajas. --------------------------------------------------